উল্লেখ্য, শাজাহানপুর উপজেলার খোট্টাপাড়া ইউনিয়নের ভান্ডারপাইকা গ্রামের সিমেনপাড়ায় জমি-জমা নিয়ে বিরোধের জের ধরে উপজেলা আওয়ামী লীগের সাধারণ সম্পাদক তালেবুল ইসলাম তালেব এবং কমিউিনিটি পুলিশিং এর খোট্টাপাড়া ইউনিয়নের সভাপতি আব্দুল কাদের মাস্টারের নির্দেশে গত শুক্রবার সন্ধ্যা সাড়ে ৭টা এবং পরদিন শনিবার সকাল ৭ টার দিকে প্রতিপক্ষের লোকজন দেশীয় অস্ত্র নিয়ে হামলা চালিয়ে ৬টি বসতবাড়ি ব্যাপক ভাঙচুর করে লেপ, তোষক, টাকা, গহনা, গবাদি পশু, জমি-জমার কাগজপত্র লুটপাট করেছে বলে ক্ষতিগ্রস্থ পরিবারের পক্ষ থেকে বলা হয়েছে। প্রতিপক্ষের হামলায় ভয়ে প্রাণ বাঁচানোর তাগিদে সিমেনপাড়ার প্রায় অর্ধশতাধিক নারী, পুরুষ ও শিশু বাড়ি-ঘর ছেড়ে এক কাপড়ে পালিয়ে বিভিন্ন স্থানে তিন দিন যাবৎ আশ্রয় নিয়ে মানবেতর জীবন-যাপন করছে।